Alwen
Alwen oli Eestimaa vasalliperekond. Perekonna valdus vähemalt aastail 1306–1422 oli Alu mõis Harjumaal. Taani hindamisraamatu koostamise ajal kuulus see (Alafæ) Thidericus puer Odwardile. Perekonna vapil on kujutatud kaks ristatud palmilehte. Perekonna liikmetest on teada: (I põlvkond): dominus Albertus de Alfen, rüütel (miles) 1306 (II põlvkond): Lippoldus de Alwen, 1325 vasall Harjumaal, 1345 Rosenite järelvasall Rapla kihelkonnas, 1346 meeskohtunik Robekinus de Alwen et frater eius (ja tema vend) 1326, Robertus de Alwen, meeskohtunik, maanõunik 1346 Martinus de Alwen, 1338 (III põlvkond): Sanderus de Alwen, vicarius, 1370 Hinko (Hinke), Tallinnas, 1366–1373 (IV põlvkond): Magnus, 1416 õppis Leipzigi, 1418/1419 Viini ülikoolis, 1419 Oleviste koguduse preester Tallinnas, 1422 avalik notar samas.